Csőd
Bélának és Józsinak közös vállalkozása volt, ami rövid idő alatt hatalmas profitot termelt, így mindketten nagy lábon éltek. Hosszú évek után azonban ez a vállalkozás csődbe jutott, és ezért a kudarcért egymást okolva elváltak útjaik. Egy-két év múlva Józsi betér egy kifőzdébe ebédelni, ahol csodálkozva látja, hogy Béla szolgálja ki a vendégeket. Szánakozva odaszól neki: - Szomorú téged pincérként viszontlátni! Erre Béla így felel: - Na, igen, de én legalább nem vagyok rászorulva, hogy egy ilyen lepukkant helyen egyek! 